**Referat fra møte i AU**

Tid:      01.03.2021 kl. 15.30 – 16.15

Sted:    teams

Til stede fra AU: Gro Anita Mykjåland (leder), Per Sverre Kvinlaug, Marianne Landaas, Robert Cornels Nordli, Gro Boge Aasheim (fast møtende 1. vara) og Steinar Kyrvestad (møtene 2. vara).

Gjester i møtet: Roy Mersland (UiA) og Erik Schwabe (Alpha Corporate)

Referat: Rune Røiseland (sekretariat).

Møte var innkalt med følgende agenda:

1. Godkjenning av innkalling
2. Status etter eiermøte
3. Utkast til saksnotat og presentasjon for behandling av intensjonsavtale i kommunene
4. Møtekalender kommende halvår.
5. Eventuelt

Referat:

1. Innkalling godkjent.
2. AU registrerte en lang rekke positive tilbakemeldinger på eiermøte og det kommer gode innspill fra kommunene til form og innhold i saksdokumentene som skal distribueres før behandling av intensjonsavtalen om fusjon mellom Agder Energi og Glitre Energi.
3. Til møte var det distribuert et utkast til saksnotat og presentasjon med vedlegg. Vedleggene består av kopi av intensjonsavtale, selskapenes rapport etter fusjonssonderingene og en oppsummering av avklaringene mellom Agdereierne og Statkraft forut for styrets behandling av intensjonsavtalen.   
     
   Med noen mindre justeringer gav AU sin tilslutning til notatet og presentasjonen.  
     
   Dersom kommunene slutter seg til intensjonsavtalen vil AU anbefale å fatte vedtak i retning av følgende:

*\_\_\_\_\_\_\_\_\_\_\_\_\_\_\_\_\_\_\_\_\_ kommune gir sin tilslutning til intensjonsavtalen om fusjon mellom Agder Energi og Glitre Energi datert 29. januar 2021.*

*\_\_\_\_\_\_\_\_\_\_\_\_\_\_\_\_\_\_\_\_\_\_ kommune ber Eiermøtets arbeidsutvalg (AU) om å holde seg oppdatert gjennom prosessen og aktivt medvirke til å sikre kommunenes verdier gjennom en ny aksjonæravtale og en ny samordningsavtale mellom de kommunale eierne.*

*Endelig vedtak om fusjon behandles av eierne når endelig fusjonsavtale, ny aksjonæravtale og ny samordningsavtale foreligger høsten 2021.*

AU vil tilby at leder Gro Anita Mykjåland og rådgiver Roy Mersland kan delta med gjennomgang av sakskomplekset i de kommunene som ønsker dette i forbindelse med saksfremlegget. Der det er ønskelig deltar også Agder Energi. Sekretariatet inviterer kommunene til å bestille besøk og koordinerer med de involverte.  
  
I etterkant av behandling av saken i den enkelte kommune inviteres kommunene til å oversende kopi av vedtak til AU ved sekretariatet.  
  
En oppsummering av vedtakene oversendes styret i Agder Energi umiddelbart etter at alle 25 kommuner har fattet sine vedtak.

1. Møtekalender våren 2021:  
     
   Møter i AU: 23.4 kl. 12 – 15 og 03.5 kl. 12 – 16 (med mulighet for samtale via teams med politikere fra Drammen?)  
     
   Eiermøte: Fredag 21. mai kl. 10 - 13
2. Eventuelt  
     
   - Marianne Landaas og sekretariatet bistår innkjøpsjurist i Drammen kommune med konkurranse for kjøp av juridiske tjenester for å ivareta Agdereiernes interesser dersom eierne slutter seg til intensjonsavtalen om fusjon.   
     
   - Marianne Landaas og Agder fylkeskommune står for utlysing av konkurranse for rammeavtale knyttet til sekretariatsfunksjon for Agdereierne. Nåværende avtale med NoSleeptillBroklyn (ved Rune Røiseland) løper fram til sommeren.

Neste møte i AU: 23.04.21 kl. 12 – 15. sted avklares.

Kristiansand, 10.03.2021

RR